cyanic-selkie/wikianc huggingface dataset:
Tomás Mejías
Tomás Mejías Osorio (s. 30. tammikuuta 1989 Madrid) on espanjalainen jalkapalloilija, pelipaikaltaan maalivahti. Hän edustaa englantilaista Middlesbrough’ta.
José Alfredo Caires de Nobrega
José Alfredo Caires de Nobrega (s. 12. huhtikuuta 1951 Caniço) on portugalilaissyntyinen, Madagaskarilla toimiva roomalaiskatolinen piispa. Hänet vihittiin dehoniaanien papiksi 28. joulukuuta 1980 ja nimitettiin Mananjaryn hiippakunnan johtoon 30. lokakuuta 2000. Piispaksi vihkiminen seurasi 18. maaliskuuta 2001. Pääkonsekraattorina toimi Philibert Randriambololona, jota avustivat Charles-Remy Rakotonirina ja António de Sousa Braga. Caires de Nobregan edeltäjä Mananjaryn piispana oli ollut vuonna 1999 kuollut François Xavier Tabao Manjarimanana.
Benjamin Marc Ramaroson
Benjamin Marc Ramaroson (s. 25. huhtikuuta 1955 Manakara) on madagaskarilainen roomalaiskatolinen piispa. Hänestä tuli lasaristien jäsen 15. lokakuuta 1980, ja pappisvihkimyksensä hän sai 15. elokuuta 1984. Hänet nimitettiin Farafanganan hiippakunnan johtoon 26. marraskuuta 2005 häntä edeltäneen Charles-Remy Rakotonirinan kuoltua elokuussa virassa.
Ramarosonin konsekroi 25. maaliskuuta 2006 piispaksi Fulgence Rabemahafaly, jota avustivat Jean-Pierre-Dominique Zévaco ja Philippe Ranaivomanana.
Hr. Ms. De Ruyter (1853)
Hr. Ms. De Ruyter oli Alankomaiden kuninkaallisen laivaston sotalaiva.
Alus tilattiin Vlissingenistä ja sen köli laskettiin 1831 74-tykkisenä linjalaivana. Alus muutettiin 54-tykkiseksi fregatiksi vuonna 1850 ja se laskettiin vesille 1853. Se muutettiin 45-tykkiseksi höyrykoneella varustetuksi potkurikäyttöiseksi alukseksi vuonna 1860 ja edelleen kolme vuotta myöhemmin ironcladiksi. Alus ei ollut onnistunut ja se romutettiin vuonna 1874.
Jääpallon Ruotsin 1.divisioonan kausi 1952
Jääpallon Ruotsin Division I:n kausi 1952 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1952 Ruotsin jääpallomestaruudesta.
Another Destination
Another Destination on hard rock -yhtye Europen kitaristin, John Norumin, kolmas sooloalbumi. Albumi julkaistiin 1995 ja sen on tuottanut Wyn Davis ja John Norum
Jääpallon Ruotsin 1.divisioonan kausi 1952
Lohkovoittajiksi selviytyivät Edsbyns IF ja IF Göta, Karlstad. Tukholmassa 17. helmikuuta pelatussa loppuottelussa Edsbyns IF voitti maalein 1-0.
Loppuottelu
17.2.1952 Tukholma
Henry Drummond
Henry Drummond (1851−1897) oli englantilainen luonnontutkija ja uskonnollinen kirjailija. Drummond oli luonnontieteen professori Glasgow'n Free church collegessa. Hän tahtoi teoksissaan osoittaa luonnontieteen ja kristinuskon yhtäpitävyyttä. Huomattavin Drummondin teoksista on Natural law in the spiritual world (suomenn. Luonnonlait hengen maailmassa), jossa hän pyrkii osoittamaan, että samat lait vallitsevat luonnon ja hengen maailmassa. Drummondin oppi on kristillisesti sävyttynyttä kehitysoppia. Suomeksi on julkaistu lisäksi useita pieniä kirjasia. Drummondin kirjoissa vallitsee lämmin, kristillinen henki.
Irina Krakoviak
Irina Krakoviak (s. 11. heinäkuuta 1977 Vilna) on liettualainen entinen yleisurheilija, joka kilpaili keskimatkojen juoksussa.
Krakoviak karsiutui 800 metrin juoksun alkuerissä sisäratojen EM-kilpailuissa 1998 ja välierissä saman vuoden ulkoratojen EM-kilpailuissa. Hän saavutti alle 23-vuotiaiden EM-hopeaa 800 metrillä 1999 ajalla 2.04,08. Hän karsiutui 800 metrin alkuerissä EM-hallikilpailuissa 2000.
Krakoviak pääsi Sydneyn olympialaisissa 2000 välieriin saakka 1 500 metrin matkalla, mutta putosi samassa lajissa alkuerissä MM-kisoissa 2001. Hän sijoittui matkalla yhdenneksitoista MM-kilpailuissa 2005 Helsingissä ja seuraavana vuonna karsiutui alkuerissä sekä sisäratojen MM-kilpailuissa että ulkoratojen EM-kisoissa. Krakoviak osallistui MM-kisoissa 2009 sekä 1 500 metrille, jolla hän pääsi välieriin, että 800 metrin kilpailuun, jossa hän putosi alkuerissä.
Henkilökohtaiset ennätykset
Lähde: IAAF
Charles-Remy Rakotonirina
Charles-Remy Rakotonirina (16. tammikuuta 1928 Fianarantsoa – 6. elokuuta 2005) oli madagaskarilainen roomalaiskatolinen piispa. Hänet vihittiin jesuiittojen papiksi 6. syyskuuta 1961 ja nimitettiin Farafanganan hiippakunnan johtoon 28. lokakuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Victor Razafimahatratra, jota avustivat Jean-Pierre-Dominique Zévaco ja Jean-Guy Rakodondravahatra.
Rakotonirina kuoli 77-vuotiaana virassa. Hänen seuraajakseen nimitettiin Benjamin Marc Ramaroson.
Nacho (jalkapalloilija, 1990)
José Ignacio Fernández Iglesias eli Nacho (s. 18. tammikuuta 1990 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa Real Madridia.
Nacho on varsinaiselta pelipaikaltaan keskuspuolustaja, mutta hän kykenee pelaamaan myös muilla puolustuksen paikoilla. Myös hänen veljensä Álex on pelannut Real Madridissa.
Seurajoukkueura
Real Madridin edustusjoukkueessa ja Espanjan korkeimmalla sarjatasolla Primera Divisiónissa Nacho debytoi 23. huhtikuuta 2011 ottelussa Valenciaa vastaan. Kaudeksi 2012–2013 päävalmentaja José Mourinho nosti hänet vakituisesti edustusjoukkueen miehistöön.
Maajoukkueura
Nacho on pelannut Espanjan nuorisomaajoukkueissa. Hän kuului vuonna 2007 alle 17-vuotiaiden EM-kultaa ja MM-hopeaa voittaneeseen joukkueeseen. Vuonna 2013 hän oli voittamassa alle 21-vuotiaiden EM-kultaa.
Kerem Gönlüm
Kerem Gönlüm (s. 22. marraskuuta 1977) on turkkilainen koripalloilija.
Isona laitahyökkääjänä tai sentterinä pelaava Gönlüm on edustanut koko uransa ajan kotimaansa seurajoukkueita ja pelannut niissä muun muassa Euroliigaa. Hän voitti Turkin mestaruuden vuosina 2001 ja 2007, Turkin cup-mestaruuden vuosina 2003, 2004, 2005, 2006, 2007 ja 2009 ja Turkin supercup-mestaruuden vuonna 2001. Hän pelasi useasti Turkin pääsarjan tähdistöottelussa. Gönlüm on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.
Ojantakanen
Ojantakanen on sukunimi, joka on muun muassa seuraavilla suomalaisilla henkilöillä:
Hyvästi toiveuni
Hyvästi toiveuni on Vincent Shermanin ohjaama ja Henry Blanken tuottama yhdysvaltalainen romanttinen komedia, joka sai ensi-iltansa vuonna 1951. Romanttisen komedian pääosissa ovat Joan Crawford, Robert Young ja Frank Lovejoy. Hyvästi toiveuni kertoo kongressiedustajasta ja hänen vanhasta rakkaudestaan.
Hyvästi toiveuni perustuu Fay Kaninin näytelmään Goodbye, My Fancy: A Comedy in Three Acts vuodelta 1948. Näytelmän pohjalta käsikirjoituksen laativat Ivan Goff ja Ben Roberts. Warner Bros. toimi elokuvan tuotantoyhtiönä ja jakelijana. Hyvästi toiveuni on kolmas ja viimeinen Shermanin ja Crawfordin yhteistyöelokuvasta. Kaksi ensimmäistä ovat Kirotut eivät itke (1950) ja Viimeinen valhe (1950).
Tuotanto
Warner Bros. oli ostanut 55 000 dollarilla oikeudet näytelmään. Hyvästi toiveuni -elokuvan tuotanto alkoi tammikuussa vuonna 1951. Elokuvan budjettina oli 1,3 miljoonaa dollaria. Hyvästi toiveuni on Janice Rulen elokuvadebyytti.
Alkuperäinen Broadway-näytelmä Goodbye, My Fancy avattiin Morosco Theaterissa New Yorkissa 17. marraskuuta vuonna 1948. Näytelmää esitettiin 446 näytöstä. Tällöin Agatha Reediä näytteli Madeleine Carroll.
Julkaisu ja vastaanotto
Hyvästi toiveuni sai ensi-iltansa Yhdysvalloissa 19. toukokuuta vuonna 1951. Suomeen elokuva tuli ensi-iltaan 19. lokakuuta 1951. Elokuva ei ollut menestys; Hyvästi toiveuni tuotti Yhdysvalloissa vain 1 130 000 dollaria. Maailmanlaajuisesti elokuva tuotti 1 358 000 dollaria.
Variety kehui Crawfordin roolisuoritusta: "neiti Crawford ylläpitää romantiikkaa keski-ikäisenä kongressiedustajana kevyellä kosketuksella, mikä on erinomaista". Bosley Crowther The New York Timesista suorastaan lyttäsi elokuvan kirjoittamalla "neiti Crawfordin hairahtunut kongressinainen on yhtä etäinen ja mahtava kuin Capitolin kupoli".
Robert Young, Frank Lovejoy ja Lurene Tuttle uusivat elokuvaroolinsa Lux Radio Theatren lähetyksessä Hyvästi toiveuni -radiokuunnelmassa 14. tammikuuta vuonna 1952. Joan Crawford ei uusinut rooliaan, mutta Barbara Stanwyck tuli Agathan rooliin. Lux Radio Theater lähetti 60-minuuttisen radiosovituksen elokuvasta myös 28. kesäkuuta vuonna 1954, jolloin Robert Young uusi toisen kerran elokuvaroolinsa. Tällöin mukana oli myös Rosalind Russell.
Hyvästi toiveuni julkaistiin DVD:lle 23. maaliskuuta vuonna 2009.
Lihastaudit
Lihastaudit ovat harvinaisia neurologisia sairauksia, usein perinnöllisiä. Lihastautiin viittaavia oireita ovat laaja-alainen ja etenevä lihasheikkous, lihasmassan väheneminen, monessa lihaksessa esiintyvät elohiirimäiset nykäykset, lihaksiston heikentyneeseen suorituskykyyn liittyvä alentunut rasituksensieto, lihasjäykkyys, krampit ja usein myös kipu. Lihastauteihin voi liittyä myös nielemisen ja hengityksen ja puhumisen vaikeuksia.
Lihastauteja on satoja erilaisia. Oirekuva vaihtelee huomattavasti eri tautien sekä yksilöiden välillä. Samaakin lihastautia sairastavien oirekuva voi olla hyvin erilainen. Lihastauti voi alkaa minkä ikäisenä tahansa, jo syntymästä tai vasta varttuneemmalla iällä.
Lihassairauksien taudinmäärityksiä on satoja ja ne luokitellaan eri ryhmiin. Lihastaudit voidaan jakaa karkeasti kolmeen ryhmään: primaariset eli ensisijaiset lihastaudit, hermoperäiset taudit sekä hermo-lihasliitoksen taudit.
Useimpiin lihassairauksiin ei ole lääkinnällistä hoitoa. Fysioterapialla voidaan hidastaa lihassurkastumista.
Metaboliset myopatiat
Lihaskudoksen aineenvaihdunnalliset lihastaudit ja mitokondriaaliset oireyhtymät -solujen energiatuotannon häiriöt.
Aiheesta muualla
Duchenne muskeldystrofi
Osuuskauppa Hämeenmaa
Osuuskauppa Hämeenmaa on yksi S-ryhmään kuuluvista alueosuuskaupoista. Se toimii Kanta-Hämeen ja Päijät-Hämeen alueilla sekä myös Uudenmaan Myrskylässä.
Hämeenmaalla on yksi Sokos-tavaratalo ja viisi Prismaa. Prisma Rauta -rautakauppoja on tällä hetkellä nolla ja autotaloja kolme. Hämeenmaalla on myös yli 20 Sale-lähimyymälää ja 40 S-market-myymälää. Näiden lisäksi osuuskaupalla on viisi Emotion-myymälää, kaksi Sokos Hotellia ja S-Hotel Tuulonen sekä 16 ravintolaa, kahdeksan ABC-liikennemyymälää, 28 ABC-automaattiasemaa ja seitsemän ABC-autopesua. Osuuskauppa Hämeenmaalla on yli 159 000 omistajaa.
Osuuskauppa Hämeenmaa syntyi 1. tammikuuta 1993, kun Etelä-Hämeen Osuuskauppa ja Päijät-Hämeen Osuuskauppa yhdistyivät. Päijät-Hämeen Osuuskauppa muodostettiin vuonna 1979, kun Heinolan Osuuskauppa ja Sysmän Osuuskauppa Yritys liitettiin Lahden Seudun Kauppakuntaan, ja myöhemmin vuonna 1984 mukaan liittyi orimattilalainen Osuusliike Toukola. Vuonna 1984 Etelä-Hämeen Osuuskauppaan liittyivät Forssan seudulla toiminut Osuuskauppa Hämeenkulma ja riihimäkeläinen Osuuskauppa Kara. Alueen viimeinen paikallisosuuskauppa oli Hämeenkoskella, Lammilla ja Tuuloksessa toiminut Lammin Osuuskauppa, joka liittyi Hämeenmaahan vuonna 2010.
Myymäläketjut
Luettelot puutteellisia
Eino Kaikkonen
Eino Kaikkonen (s. 1945) on suomalainen opettaja ja runonlausuja.
Kaikkonen kävi Kajaanin lyseota ja opiskeli sen jälkeen Kajaanin opettajaseminaarissa 1965–1969 valmistuen sieltä kansakoulunopettajaksi. Hän kirjoitti artikkeleita Kajaanissa vuosina 1969–1970 ilmestyneeseen Hihapuukko- underground-lehteen. Lehti ja sen päätoimittajana ollut Kaikkonen haastettiin syksyllä 1969 oikeuteen siveellisyyslain rikkomisesta lehden ns. "pornonumeron" vuoksi, mutta syytteet hylättiin hovioikeudessa.
Kaikkonen toimi opettajana vuodesta 1969 alkaen. Hän oli suomalaisluokkien opettajana Tukholman Rinkebyssä 1985–1987 ja sen jälkeen opettajana Vantaalla Rautkallion koulussa 1988–1990 ja Kivistön koulussa vuodesta 1990 alkaen. Hän jäi eläkkeelle elokuussa 2012. Kaikkonen on kirjoittanut kulttuuriaiheista lehtiartikkeleita ja pitänyt runonlausuntaesityksiä. Hän oli Pentti Haanpään seuran puheenjohtaja 1973-83 ja Suomen Arvostelijain Liiton (SARV) puheenjohtaja 1990-91.
Uuden-Seelannin kansallispuolue
Uuden-Seelannin kansallispuolue on keskusta-oikeistolainen poliittinen puolue Uudessa-Seelannissa. Kansallispuolue on toinen maan nykyisistä johtavista pääpuolueista Työväenpuolueen ohella.
Kansallispuolue perustettiin Wellingtonissa toukokuussa 1936, jolloin Yhdistynyt puolue ja Reformipuolue yhdistyivät. Aiemmin puolueet olivat toimineet yhteistyössä muodostaen koalition.
Ignorance
Ignorance voi tarkoittaa ainakin seuraavia:
Myh’ailo Drahomanov
Myh’ailo Petrovytš Drahomanov (, ; 18. syyskuuta 1841 Hadjatš – 2. heinäkuuta 1895 Sofia) oli ukrainalainen kirjailija ja tutkija.
Elämä ja ura
Drahomanov oli syntyisin Pultavan kuvernementista ja tuli 1870 historian professoriksi Kiovan yliopistoon, mutta jo 1876 hallitus erotti hänet tästä toimesta. Asuttuaan sen jälkeen Sveitsin Genevessä hän meni 1888 historian professoriksi Bulgariaan vastaperustettuun Sofian yliopistoon.
Drahomanov julkaisi arvokkaita ukrainalaisia kansanrunouden kokoelmia yhdessä Volodymyr Antonovitšin kanssa. Heidän tuotantoaan ovat muun muassa Ukrainan kansan historialliset laulut (1874–1875), Ukrainan kansan poliittiset laulut 1700–1800-luvulla (1883–1885), Ukrainan kansan uudemmat poliittiset laulut (1881) sekä Kokoelma ukrainalaisia kansansatuja (1876). Drahomanov teki paitsi tutkimuksia slaavilaisista saduista ja legendoista, myös kirjoitti muun muassa teokset Le tyrannicide en Russie (1881) ja La Pologne historique et la démocratie moscovite (1881). Drahomanovin ihanteena oli Venäjä liittovaltioksi muodostuneena, ja hän puolusti lämpimästi Ukrainan kansan oikeuksia, varsinkin sen äidinkielen käyttämistä kouluopetuksessa, mutta piti kuitenkin venäläistä kirjallisuutta merkittävänä. Drahomanov kehitteli myös omia anarkistisia teorioitaan.
Bogdan Tanjević
Bogdan Tanjević (s. 13. helmikuuta 1947 Pljevlja, Montenegron ST, Jugoslavia) on bosnialaishertsegovinalais-italialainen, aikaisemmin jugoslavialainen, koripallovalmentaja ja aktiiviuransa lopettanut koripalloilija.
Pitkän ja menestyksekkään valmentajanuran tehnyt Tanjević on voittanut muun muassa Jugoslavian mestaruuden vuosina 1978, 1980 ja 2001, Italian mestaruuden vuonna 1996, Ranskan mestaruuden vuonna 2002, Turkin mestaruuden vuosina 2008 ja 2010, Italian cup-mestaruuden vuonna 1996, Jugoslavian cup-mestaruuden vuonna 2001, Turkin cup-mestaruuden vuonna 2010 ja Euroopan mestareiden cupin mestaruuden vuonna 1979. Hän valmensi Jugoslavian, Italian ja Turkin miesten maajoukkueet arvokisoissa mitaleille.
Heartwork
Heartwork on englantilaisen metalliyhtye Carcassin neljäs studioalbumi, joka on julkaistu vuonna 1993 levymerkillä Earache Records. Albumi nauhoitettiin Parr Street Studiosilla, Liverpoolissa touko-kesäkuussa 1993.
Kappaleet
Kaikki kappaleet sanoittanut Jeff Walker.
Jääpallon Ruotsin 1.divisioonan kausi 1953
Jääpallon Ruotsin Division I:n kausi 1953 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1953 Ruotsin jääpallomestaruudesta.
Loppuottelu
22.2.1953 Tukholma 1.3.1953 Tukholma
Kiinan poliittinen vaikuttaminen ulkomailla
Kiinan ulkopoliittinen vaikuttaminen on voimistunut 2000-luvulla. Kiinalla on ulkomailla ainakin 200 erilaista vaikuttamisyhdistystä 90 maassa, ja niillä on kattojärjestö, joka toimii Yhteisrintaman työosasto -nimisen viraston alaisuudessa, joka taas kytkeytyy Kiinan kommunistiseen puolueeseen.
Kaksi yhdistyksissä toimivaa on aktiivisia myös suomalaisessa puoluepolitiikassa. Perussuomalaisissa toimiva kiinalaistaustainen yrittäjä Erlin Yang oli ehdolla kuntavaaleissa vuonna 2017 Helsingissä. Hänellä on yhteyksiä Kiinan kommunistisen puolueen vaikuttamiskoneistoon. Hän on ollut Suomen kansalainen 1990-luvulta. Hän on perustanut yhdistyksen Suomi Kiina Kauppaliitto. Hänellä on yhteistyöprojekteja kansanedustaja Mika Niikon kanssa. Niikon laajat yhteydet Kiinaan nousivat julkisuuteen alkuvuonna 2020. Niikko sai Yangilta vaalirahoitusta, mutta ei kertonut siitä. . Yang on yhteistyössä Kiinan vaikuttamisorganisaation Yhteisrintaman kanssa ja on isännöinyt sen Suomen-vierailuja, muun muassa 2019 Yhteisrintaman vierailua Helsingissä.
FAPPRC:n perustajajäsen ja varanpuheenjohtaja on kokoomuksesta valittu Vantaan kaupunginvaltuutettu Jenni Chen-Ye, joka ei ole ilmoittanut yhdistystoiminnastaan lakisääteisessä sidonnaisuusilmoituksessa.
Kiinalla on maailmalla satoja Konfutse-instituutteja, myös Helsingin yliopistossa. Sen olemassaoloa on alettu kyseenalaistaa. Muun muassa Kiina-tutkija ja instituutin johtaja 2012–2016 Anja Lahtinen sanoo sitä epäakateemiseksi toimijaksi ja bränditahraksi. Instituutin nykyinen johtaja, Taiwanin kansalainen Julie Chen pitää laitosta taakkana yliopistolle, koska se on tarkkailun alla. Hän sanoo ottavansa huomioon Kiinasta tulevia toiveita. Niitä on lakkautettu monissa maissa, muun muassa Ruotsissa toimineet, sillä niitä pidetään Kiinan propagandakoneiston osana.
Kiinan Zhi Gong -puolueen kuuluu Yhteisrintaman alle, ja se pitää yhteyttä korkeakoulutettuihin ulkokiinalaisiin. Chinese Association of Science and Technology in Finland (CASTF) eli Kiinalainen tiede- ja teknologiayhdistys ry ajaa ilmoituksensa mukaan tiede- ja teknologia-alan yhteistyötä ja pyrkii edistämään Kiinan perinteistä kulttuuria. Se on kytköksissä Zhi Gong -puolueen Pohjoismaiden yhdistykseen. CASTF:n puheenjohtaja on Åbo Akademissa tutkijana työskentelevä Zhang Hongbo. Zhi Gong on Kiinan kommunistisen puolueen virallinen apupuolue, mutta ei puolue länsimaisessa mielessä vaan kommunistipuolueen apuväline älymystön tavoittamiseksi. Sen tehtävä on saada koulutetut kiinalaiset toimimaan Kiinan edun mukaan.
Järjestöjen aktiivit pyrkivät positiivisen vaikuttamisen lisäksi vaientamaan Kiinan arvostelijoita. Kiina-taustaisten järjestöjen keskeisiä tehtäviä ovat vastamielenosoitukset, kun Suomessa tai muualla järjestetään Kiinaa arvostelevia mielenosoituksia. Eri maissa toimivat yhtenäisyysyhdistykset ovat yhteydessä toisiinsa ja järjestävät keskinäisiä tapaamisia.
Australialaisen Kiina-tutkijan Alex Josken mukaan Kiinan tiede- ja teknologiayhdistysten tavoitteena on Yhteisrintama-viraston välityksellä poliittisten ponnistusten lisäksi viedä Kiinaan kehittynyttä teknologiaa, mistä on ilmaissut huolensa myös Suomen suojelupoliisi Suomen Kuvalehdessä. .
Kiinan johtaja Xi Jinping nimitti puheessaan vuonna 2014 ulkomailla poliittista vaikuttamista harjoittavia organisaatioita "taika-aseeksi". Toiminta on laajentunut Xin aikana. Erityisen voimakkaasti Kiinan vaikuttamisyritysten sanotaan kohdistuneen Australiaan maan poliittisten ja ulkopoliittisten piirien ja kiinalaisväestön kautta. Aihetta on tutkinut Canterburyn yliopiston professori Anne-Marie Brady.
Kiina yritti lahjoa kiinalaistaustaisen australialaismiehen parlamenttiehdokkaaksi. Hän kertoi asiasta Australian turvallisuuspalvelulle ja löytyi sitten kuolleena hotellihuoneesta. Kiina otetta Australiasta on verrattu suomettumiseen. Australiaan 2011 muuttanut miljardööri Huang Xiangmo jakoi arviolta 46 miljoonaa euroa vaalirahoitusta ennen kuin hänet karkotettiin maasta 2019, mutta muutkin miljardöörit ja miljonäärit ovat tärkeässä roolissa. Työväenpuolueen nouseva tähti Sam Dastyari menetti asemansa, kun hänen tulkittiin tukeneen Kiinan toimia Etelä-Kiinan merellä Xiangmon rahoja vastaan. Suomessakin toimiva Yhteisrintaman työosasto on monien vaikutusoperaatioiden takana.
Huomiota on herättänyt myös Kiinan vaikutusvallan kasvu 2000-luvulla Afrikassa.
Kokkojoki (Utajärvi)
Kokkojoki on Kiiminkijoen vesistöön kuuluva reilun parin kilometrin pituinen joki Utajärven Juorkunassa. Se lähtee Vähä-Ruohosen länsipäästä ja laskee Kivijärveen etelän puolen Kokkoniemen ja pohjoisen Kokkosuon välistä Vitjakankaan kohdalla järven itärannalla.
Joen putouskorkeus on vain 10 senttimetriä. Jokivarsi on asumaton eikä sinne ole mitään tieyhteyttä, mutta kaakon suunnasta Salon talosta tulee jokivartta seuraileva polku Kokkoniemen tienoille asti.
Välijoki (Utajärvi)
Välijoki on Kiiminkijoen vesistöön kuuluva noin kilometrin pituinen joki Utajärven Juorkunassa. Se lähtee Iso-Ruohosesta ja laskee Vähä-Ruohoseen Heikunniemen kohdalla. Joen putouskorkeus on vain 30 senttiä. Joen itärannan tuntumassa on suuri Äyrisuo-niminen suo.
Pajęcznon piirikunta
Pajęcznon piirikunnan pinta-alasta 26,4 prosenttia oli metsän peitossa vuonna 2018.
Pajęcznon piirikunnan työttömyysaste oli vuoden 2018 lopussa seitsemän prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Pajęcznon piirikunnassa oli 51 220 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 52 933 ja sen ennakoidaan vuoteen 2050 mennessä pienenevän 40 459 asukkaaseen. Alle 18-vuotiaat muodostivat vuoden 2019 lopussa 16,9 prosenttia piirikunnan väestöstä, työikäiset 61 prosenttia ja eläkeikäiset 22,1 prosenttia väestön keski-iän ollessa 42,3 vuotta. Elävänä syntyneiden määrä oli vuonna 2019 yhteensä 463 lasta.
Joselu
José Luís Sanmartín Mato, tunnetaan nimellä Joselu (s. 27. maaliskuuta 1990 Stuttgart, Saksa) on espanjalainen jalkapalloilija, pelipaikaltaan hyökkääjä. Hän pelaa espanjalaisseura Real Madridissa, jonne hän siirtyi lainasopimuksella Espanyolista.
Seurajoukkueura
Kesällä 2009 Joselu siirtyi Real Madridiin, mutta tuli lainatuksi samantien takaisin Celta Vigoon seuraavaksi kaudeksi 2009–2010. Hän pelasi kauden aikana noin puolet otteluista ja teki niissä neljä maalia.
Kaudella 2010–2011 hän oli Real Madridin reservijoukkueen paras maalintekijä 14 osumallaan yhdessä joukkuetoverinsa Álvaro Moratan kanssa. 21. toukokuuta 2011 Joselu teki ensiesiintymisensä edustusjoukkueessa kotiottelussa Almeríaa vastaan. Kentälle tulonsa jälkeen hän onnistui lähes välittömästi maalinteossa, kun hän iski Cristiano Ronaldon keskityksestä pallon verkkoon.
Toisen esiintymisensä edustusjoukkueessa hän teki 20. joulukuuta 2011 Copa del Reyn ottelussa Ponferradinaa vastaan. Hän teki ottelussa 4–1-maalin. Nämä jäivät hänen ainoiksi virallisiksi otteluikseen Real Madridin ykkösjoukkueessa. Realin kakkosjoukkueessa hän pelasi kaikkiaan 72 liigaottelua, joissa teki 40 maalia.
Joselu siirtyi saksalaiseen Hoffenheimiin elokuussa 2012. Hän teki kaudella 2012–2013 kaikkiaan viisi maalia 25 bundesliigaottelussa. Seuraavan kauden hän pelasi lainalla Eintracht Frankfurtissa tehden 24 pääsarjaottelussa yhdeksän maalia. Kesällä 2014 hän siirtyi viiden miljoonan euron siirtosummalla Hannover 96 -seuraan. Hän teki kaudella 2014–2015 kahdeksan maalia 30 bundesliigaottelussa.
Joselu siirtyi Stoke Cityyn kahdeksalla miljoonalla eurolla kesällä 2015. Avauskaudellaan hän teki 22 valioliigaottelussaanneljä maalia. Kausen 2016–2017 hän oli lainalla Deportivo La Coruñassa, jossa viimeisteli viisi maalia pelaamissaan 20 Primera Divisiónin ottelussa. Kesällä 2017 hän siirtyi Valioliigan Newcastleen, jossa pelasi kahden kauden aikana 46 valioliigaottelua ja teki kuusi maalia.
Joselu siirtyi Primera Divisiónin Deportivo Alavésiin kesällä 2019.
Maajoukkueura
Joselu pelasi Espanjan alle 19-, 20- ja 21-vuotiaiden maajoukkueissa. Hän pelasi Espanjan kaikki kolme ottelua alle 19-vuotiaiden EM-kilpailuissa 2009.
Alireza Rezaei
Alireza Rezaei (s. 11. heinäkuuta 1976 Teheran) on iranilainen entinen vapaapainija ja olympiamitalisti. Hän edusti seuratasolla teheranilaista Isadferdosia.
Rezaei voitti vuonna 1998 Aasian kisoissa kultaa alle 130-kiloisten sarjassa ja vei seuraavana vuonna Aasian-mestaruuden samassa painoluokassa. Hän sai vuonna 2000 pronssia maailmancupissa ja Aasian-mestaruuskilpailuissa, ja kaudella 2001 hän voitti Aasian-mestaruuskisojen hopeaa. Rezaei osallistui ensimmäisiin aikuisten MM-kisoihin 2002, jolloin hän sijoittui kolmanneksitoista. Hän voitti vuonna 2003 MM-kisojen pronssia ja kesällä 2004 hopeaa Ateenan olympialaisista. Rezaei voitti vuonna 2004 myös opiskelijoiden maailmanmestaruuden.
Alexander Mach
Alexander Mach (11. lokakuuta 1902 – 15. huhtikuuta 1980) oli slovakialainen poliitikko, joka toimi toisen maailmansodan aikana Slovakian tasavallan propagandaministerinä, sisäministerinä ja Hlinkan kaartin johdossa. Poliittiset vaikutteita hän sai natsi-Saksasta vaikuttaen myös maansa juutalaisten pakkosiirtoihin Saksan keskitysleireille. Mach tuomittiin 30 vuodeksi vankeuteen vuonna 1947 ja hänet armahdettiin vuonna 1968. Hän kuoli Bratislavassa vuonna 1980.
Elämäkerta
thumb|vasen|Alexander Mach (kolmas vasemmalta) ja Saksan sisäministeri [[Wilhelm Frick lokakuussa 1942.]] Mach syntyi Palárikovossa 11. lokakuuta 1902. Hän suunnitteli nuoruudessaan uraa katolilaisena pappina ja aloitti vuonna 1916 teologian opinnot seminaarissa Esztergomissa jatkaen opintojaan Trnavassa. Vuonna 1922 hän kuitenkin lopetti opiskelun ja aloitti uran poliitikkona ja journalistina. Mach osallistui Andrej Hlinkan perustaman Slovakian kansanpuolueen (vuodesta 1925 Hlinkan Slovakian kansanpuolue) toimintaan vuodesta 1922 ja tuli pian tunnetuksi Tšekkoslovakian vastustajana. Mach halusi Slovakian itsenäistyvän, mutta Slovakian kansanpuolueen johto tyytyi pitkään pelkän autonomian vaatimiseen. 1930-luvulla Mach oli mukana perustamassa puolueen puoliaseellista järjestöä Hlinkan kaartia (Hlinkova Garda) ja Slovakian itsenäistyttyä 14. maaliskuuta 1939 Machista tuli maan propagandaministeri. Mach kannatti fasismia ja läheisiä suhteita natsi-Saksaan. Elokuussa 1940 hän järjesti tapaamisen slovakialaisten kulttuurivaikuttajien kanssa Tatranská Lomnicassa, jossa julkaistiin niin sanottu Lomnican manifesti, joka selitti slovakialaisen totalitarismin periaatteita. Manifesti oli sekoitus ensyklioista ja natsi-Saksan ideologiasta koottuja aatteita. Yhteyksistään Natsi-Saksaan huolimatta Mach oli yhteyksissä moniin maansa vasemmistolaisiin ja liberaaleihin piireihin, pyrkien usein esiintymään slovakialaisen taiteen ja kulttuurin tukijana. Eräät kommunistit kuten Laco Novomeský käyttivät yhteyksiään Machiin poliittisten vankien puolesta.
Patek Philippe
Patek Philippe on sveitsiläinen kellojen valmistaja. Yhtiön tehdas ja pääkonttori sijaitsevat Geneven lounaispuolella Plan-les-Ouates’ssa. Myyntitoimisto yhtiöllä on Genevessä, Pariisissa ja Lontoossa. Lisäksi yrityksellä on Genevessä museo, jossa esitellään sen toimintaa ja historiaa. Patek Philippe on yksi kolmesta arvostetuimmasta kellovalmistajasta Audemars Piguetin ja Vacheron Constantinin kanssa.
Historiaa
Patek Philippellä on hallussaan maailmanennätys kalleimmasta koskaan valmistetusta taskukellosta. Sen vuonna 1933 valmistama taskukello myytiin 1999 Sothebyn kansainvälisessä huutokaupassa 11 miljoonalla dollarilla. Kellossa on 24 erilaista toimintoa. Nykyisin kello on nähtävillä Patek Philippen yksityismuseossa Genevessä. Kellon valmistaminen oli vienyt kolme vuotta.
Myös Patek Philippen Grandmaster Chime 6300A-010 on maailman kallein rannekello. Siitä maksettiin Sveitsissä hyväntekeväisyyshuutokaupassa marraskuussa 2019 runsaat 28 miljoonaa euroa. Christie’sin järjestämän huutokaupan tulot lahjoitettiin lihasrappeuman tutkimukseen. Kello tehtiin pelkästään yksi kappale, tätä huutokauppaa varten.
Kellotyypit
Patek Philippe valmistaa pääasiassa mekaanisia kelloja, jotka ovat käsinvedettäviä tai niin sanottuja automaattikelloja, jotka saavat käyntienergiansa koneiston heilahdusmassan liikkeestä. Patek Philippe valmistaa myös kvartsikoneistoja, joita käytetään pääasiassa pienikokoisemmissa naistenkelloissa.
Patek Philippe valmistaa vuosittain noin 60 000 kelloa. Patek Philippen suhteellisen pienet tuotantomäärät johtuvat korkeasta käsityön määrästä: yhtiö valmistaa kellojen koneistot itse. Myös kellojen viimeistely vie runsaasti aikaa. 80 prosenttia Patek Philippen malleista valmistetaan 18 karaatin (pitoisuus 750/1000) valko-, kelta- tai punakullasta tai platinasta. Mallistoissa on myös teräksisiä kelloja.
Peter Martin Musikuwa
Peter Martin Musikuwa (s. 3. huhtikuuta 1952) on malawilainen roomalaiskatolinen piispa. Hänet vihittiin papiksi Blantyren arkkihiippakuntaan 12. heinäkuuta 1982 ja nimitettiin Chikwawan hiippakunnan johtoon 16. huhtikuuta 2003. Piispaksi vihkiminen seurasi 28. kesäkuuta. Pääkonsekraattorina toimi Orlando Antonini, jota avustivat Tarcisius Gervazio Ziyaye ja Felix Eugenio Mkhori.
Iso-Ruohonen
Iso-Ruohonen on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaalla. Siihen laskee idästä Suotonniemen kohdalle Marttisjoki. Järven oma lyhyt laskujoki Välijoki lähtee taas Vähä-Ruohoseen aivan järven eteläpäästä.
Pisaranmuotoisen järven pohjoisen perukan eli Ruohosenperän takana on pieni Peräsuo, kaakkoisrannan tuntumassa taas suuri Äyrisuo. Järven rannalla on kaksi asuinpaikkaa, molemmat itärannalla Marttisjoen laskukohdan molemmin puolin, pohjoisempana Kuusela ja etelässä Korpela.
Olvasjärventieltä lännestä järvelle pääsee pariakin eri reittiä, idästä sen sijaan vain Korpelaan Kurimon ruukin Särkijärvellä ja Juorkunan yhdistävältä metsäautotieltä tulevaa tietä pitkin.
George Ellis Burcaw
George Ellis Burcaw (13. heinäkuuta 1921 Houston, Texas, Yhdysvallat – 11. maaliskuuta 2017 ) oli yhdysvaltalainen museologi ja antropologi, joka on toiminut Yhdysvalloissa museonjohtajana ja kuraattorina sekä Idahon yliopiston museologian ja antropologian professorina.
George Burcaw syntyi 1921. Hänen vanhempansa olivat George Henry ja Mary Elizabeth Burcow. Hän valmistui Bachelor of Artsiksi Maryville Collegesta ja maisteriksi Idahon yliopistosta. Valmistumisen jälkeen hän teki jatko-opintoja Chicagon yliopistossa (1946–1948), Arizonan yliopistossa (1949–1950), Pariisin yliopistossa (1951–1952), Wisconsinin yliopistossa (1956) ja Pennsylvanian yliopistossa (1960).
Burcaw johti 1952–1958 Green Bayssä Nevillen julkista museota sekä toimi 1958–1962 Philadelphia Commercial Museumin pääkuraattorina ja 1962–1966 Coloradon osavaltionmuseoiden kuraattorina. Burcaw oli vuodesta 1966 eläköitymiseensä 1988 Idahon yliopiston museologian ja antropologian professorina. Hän on julkaissut useita kirjoja museologiasta ja antropologiasta. Burcaw’n tunnetuin teos on Introduction to Museum Work (1975), jossa hän hahmottelee museo- ja näyttelyteoriaa omien käytännön kokemustensa pohjalta.
Evankelinen isänmaansäätiö
'''Evankelinen isänmaansäätiö ( EFS''') on Tukholmassa 1856 perustettu kristillinen lähetysseura, jonka tarkoituksena oli alkuaan sisälähetys. Vuonna 1861 otettiin ohjelmaan ulkomainen lähetystyö, johon varsinaisesti ryhdyttiin 1865 Itä-Afrikassa ja 1877 Intian keskimaakunnissa.
Toiminnan periaatteet
pienoiskuva|Sundsvallin EFS-kirkko Evankelinen isänmaansäätiö on itsenäinen, demokraattinen herätysliike Ruotsin kirkossa. Liikkeen tärkeimmät painotukset ovat lähetystyö, vapaehtoinen osallistuminen ja arkipäivässä vaikuttava kristinusko. EFS toimii kaikkialla Ruotsissa lähetysyhdistyksinä. Se alkunsa 1800-luvun uusevankelisena herätyksenä, jonka johtohahmo Carl Olof Rosenius yhdisti luterilaiseen perinteeseen pietismin ja herrnhutilaisuuden vaikutteita.
EFS:n toiminnassa on tärkeää jäsenten henkilökohtainen usko, Raamatun käyttö, lähetystyö niin lähellä kuin maailmanlaajuisesti sekä jokaisen kristityn vastuu kirkon tehtävästä. Toiminta tapahtuu paikallisissa lähetysyhdistyksissä ja kansainvälisenä lähetystyönä. Jumalanpalvelukset, raamatturyhmät, kuorot, lapsi- ja nuorisotyö ja diakonia ovat säätiön keskeisiä toimintamuotoja.
Liikkeen historiaa
pienoiskuva|Hammarbykyrkan-kirkko Tukholmassa, joka oli aikaisemmin ns yhteistyökirkko Evankelinen isänmaa säätiö perustettiin vuonna 1856 ja se alkoi julkaista lehteä nimeltä Budbäraren. Liikkeen tarkoituksena oli välittää evankeliumin sanomaa kaikille ruotsalaisille. 1861 liike päätti ulkolähetystyön aloittamista ja 1865 lähetettiin ensimmäiset kolme lähetyssaarnaajaa Itä-Afrikkaan. Lähetystyöstä tuli merkittävä osa säätiön toimintaa ja sitä tehtiin erityisesti Afrikassa sekä Intiassa. Vuodesta 1861 seura on harjoittanut myös merimieslähetystä ja kohdistanut tämän toimintansa osaksi suomalaisiinkin merimiehiin. Merimieslähetystoiminta jatkui vuoteen 1973, jolloin säätiön viimeiset omat toimintapisteet siirtyivät Ruotsin kirkon ulkomaantyön vastuulle.
Toiminta nykyään
1960-luvulla alkoi ns. yhteistyökirkkotoiminta EFS:n ja Ruotsin kirkon välillä. Ensimmäinen yhteistyökirkko aloitti toimintansa 1996 Sätrassa, Tukholman eteläpuolella. Yhteistyönkirkoissa toiminnasta vastaa osin paikallinen EFS:n lähetysyhdistys yhdessä paikallisen Ruotsin kirkon seurakunnan kanssa. Monissa yhteistyökirkoissa toimii maahanmuuttajille tarkoitettuja ryhmiä.
Vuonna 2009 astui uudistettu yhteistyösopimus Ruotsin kirkon kanssa voimaan ja EFS:n toimisto muutti osaksi Ruotsin kirkon kirkkokanslian toimintaa. mutta myöhemmin EFS:n kanslia on hankkinut omat toimitilat Upsalassa. Kanslian ja koko säätiön toimintaa johtaa lähetysjohtaja, ja käytännön toiminta tapahtuu seitsemässä alueellisessa piirissä, jotka kattavat koko Ruotsin. Säätiön korkein päättävä elin on vuosittain kokoontuva vuosikokous.
EFS on jäsenenä Ruotsin kristillisessä neuvostossa (Sveriges Kristna Råd) vuodesta 1992 Ruotsin kirkon jäsenyyden kautta. Jäseniä säätiön paikallisosastoissa oli vuonna 2020 on noin 13 500 ja 314 paikallisosastoa. Toimintaan osallistui säännöllisesti noin 40 000 henkilöä.
Yksi näkyvimmistä toimintamuodoista on Tukholmassa vuonna 2009 Sta Klaran kirkossa tapahtuva sosiaalinen ja diakoninen toiminta, josta vastaa Evankeliseen isänmaansäätiöön osana kuuluva Sta Klaran kirkon yhdistys "Föreningen S:ta Clara kyrka". Toiminta tapahtuu yhteistyössä Tukholman Tuomiokirkkoseurakunnan kanssa.
Evankelinen isänmaansäätiö käyttää laulukirjanaan Ruotsin kirkon virsikirjaa vuodelta 1986, mutta säätiö laati siihen oman lisäyksen, jossa oli 100 virttä. Sillä korvattiin aikaisemmin käytössä ollut liikkeen laulukirja ”Sionstoner”. Lisäysosa uudistettiin 2003 ja on nimeltään Den svenska psalmboken med tillägg. Se on Verbum-kustantamon julkaisema lisäys siitä käytetään usein nimitystä ”Verbums (psalmboks) tillägg". Siinä on 99 virttä ja laulua. Laulujen valikoima ulottuu 1800-luvun suurten herätysten aikojen lauluista 2000-luvun ylistyslauluihin. Kokoelman hyväksyi Evankelisen isänmaasäätiön hallitus, mutta sitä käytetään yleisesti Ruotsin kirkon seurakunnissa.
Sex Education
Sex Education on Laurie Nunnin luoma brittiläinen komediasarja, jonka koko ensimmäinen tuotantokausi julkaistiin tilausvideopalvelu Netflixissä 11. tammikuuta 2019. Sarja keskittyy Otis Milburnin elämään, jonka äiti on seksiterapeutti. Sarjan pääosissa ovat Asa Butterfield, Gillian Anderson, Ncuti Gatwa, Emma Mackey, Connor Swindells ja Kedar Williams-Stirling.
Sarjan toinen tuotantokausi julkaistiin 17. tammikuuta 2020 ja kolmas tuotantokausi 17. syyskuuta 2021.
Juoni
Otis Milburn, joka on sosiaalisesti kömpelö teini, suhtautuu kaksijakoisesti seksiin mahdollisesti sen takia, että hänen äitinsä on seksiterapeutti. Autettuaan koulukiusaajaa seksuaalisissa vaikeuksissaan Otis perustaa seksiklinikan itsevarman mutta levottoman luokkakaverinsa Maeven kanssa. Klinikallaan Otis neuvoo muita nuoria seksuaalisissa ongelmissa.
Nyame
Nyame on länsiafrikkalainen taivaan jumala, kaiken olevaisen luoja, joka pysytteli erossa luomuksistaan. Hämähäkki Ananse kutoi taivaaseen ulottuvan langan ja pyysi Nyamea luomaan kuun ja auringon, jotta maan asukkaat voisivat nauttia päivästä ja yöstä.
Bodom After Midnight
Bodom After Midnight oli suomalainen metallimusiikkia soittava yhtye, jonka kitaristi-laulaja Alexi Laiho ja kitaristi Daniel Freyberg perustivat Children of Bodomin lopetettua toimintansa vuonna 2019. Marraskuussa 2019 muiksi soittajiksi löydettiin rumpali Waltteri Väyrynen Paradise Lost -yhtyeestä ja aiemmin Santa Cruzissa soittanut basisti Mitja Toivonen. Yhtye tuli julkisuuteen ensimmäisen kerran maaliskuussa 2020.
Bodom After Midnightin ensimmäisen konsertin oli määrä olla huhtikuussa 2020 Helsingin Tavastialla, ja kesällä 2020 yhtyeellä olisi ollut kolme festivaaliesiintymistä, mutta tapahtumat peruuntuivat koronaviruspandemian vuoksi. Yhtye pääsi lopulta tekemään ensiesiintymisensä Seinäjoen Rytmikorjaamolla 23. lokakuuta 2020, ja seuraavana kahtena iltana yhtye soitti Tavastialla. Yhtye esitti konserteissaan Children of Bodomin tuotantoa.
Bodom After Midnight alkoi valmistella uutta musiikkia vuoden 2020 aikana, ja joulukuussa 2020 julkistettiin levytyssopimus Napalm Recordsin kanssa. Suunnitteilla oli albumijulkaisu loppuvuonna 2021. Yhtye ehti äänittää kolme kappaletta sisältävän EP-levyn ja kuvata musiikkivideon ennen Laihon äkillistä kuolemaa, josta tiedotettiin tammikuussa 2021. Yhtyeen ainoaksi julkaisuksi jäänyt Paint the Sky with Blood -EP julkaistiin 23. huhtikuuta 2021. Daniel Freyberg kertoi huhtikuussa 2021, ettei yhtye jatka ilman Laihoa.
Jesús Fernández Collado
Jesús Fernández Collado, yleensä vain Jesús (s. 11. kesäkuuta 1988 Madrid), on espanjalainen jalkapalloilija, pelipaikaltaan maalivahti. Hän edustaa kreikkalaista Panetolikosta lainalla romanialaisesta CFR Cluj'sta. Vuoteen 2018 saakka hän edusti kotimaassaan useita eri seuroja.
Seurajoukkueura
Jesús pelasi juniorivuosinaan madridilaisen Unión Adarven ja Villarrealin joukkueissa. Kaudella 2006–2007 hän edusti Getafen ja kausina 2007–2010 Numancian reservijoukkuetta, jotka molemmat pelasivat neljänneksi korkeimmalla sarjatasolla Tercera Divisiónissa. Numanciassa hän pääsi myös debytoimaan toiseksi korkeimmalla sarjatasolla Segunda Divisiónissa pelanneessa edustusjoukkueessa, jossa hän pelasi viisi sarjaottelua keväällä 2010.
Heinäkuussa 2010 Jesús siirtyi Real Madridin reservijoukkueeseen Castillaan, jota hän oli nostamassa kaudella 2011–2012 Segunda División B:stä Segundaan. Nousukaudella hän jakoi torjuntavastuun Tomás Mejíasin kanssa, mutta oli maalilla muun muassa molemmissa nousukarsintaotteluissa Cádizia vastaan.
Real Madridin edustusjoukkueessa ja Espanjan korkeimmalla sarjatasolla Primera Divisiónissa Jesús debytoi 21. toukokuuta 2011 ottelussa Almeríaa vastaan. Kaudeksi 2012–2013 päävalmentaja José Mourinho nosti hänet vakituisesti edustusjoukkueeseen, jonka maalivahtikolmikon hän muodostaa Iker Casillasin ja Antonio Adánin kanssa.
Yhdysvaltain avoin tennisturnaus 2016 – naisten nelinpeli
Bethanie Mattek-Sands ja Lucie Šafářová voittivat mestaruuden päihittämällä loppuottelussa Garcian ja Mladenovicin.
Sijoitetut pelaajat
<li> Raquel Atawo / Abigail Spears ''(1. kierros) <li> Vania King / Monica Niculescu ''(3. kierros) <li> Xu Yifan / Zheng Saisai ''(3. kierros) <li> Bethanie Mattek-Sands / Lucie Šafářová (mestarit) <li> Andreja Klepač / Katarina Srebotnik ''(puolivälierät) <li> Darija Jurak / Anastasia Rodionova ''(2. kierros) <li> Kiki Bertens / Johanna Larsson ''(2. kierros) <li> Barbora Krejčíková / Kateřina Siniaková ''(puolivälierät)
Conner
Conner on muun muassa seuraavien henkilöiden sukunimi:
Auran asemanseutu
Auran asemanseutu on Auran kunnan hallinnollinen keskus, jossa sijaitsevat Auran yhteiskoulu, kirjasto, Sale, K-market, R-kioski, Osuuspankki ja muut palvelut. Auran asemanseudun läpi kulkee Turku-Toijala-rata sekä tiet Halikkoon, Saloon, Marttilaan, Tampereelle ja Turkuun.
Madridin kuninkaallinen konservatorio
Madridin kuninkaallinen konservatorio on Espanjan vanhin konservatorio. Konservatorio tarjoaa useiden eri soitinten soitonopetusta, ja oppilaitoksessa opiskelee noin 600 opiskelijaa.
The Music Man
The Music Man on Meredith Willsonin säveltämä musikaali, jonka ensi-ilta oli New Yorkin Broadwayllä vuonna 1957. Se perustuu Willsonin ja Franklin Laceyn kirjoittamaan tarinaan.
Musikaalista tuli ilmestymisvuotenaan menestys, ja se saavutti viisi Tony-palkintoa, muun muassa parhaasta musikaalista. The Music Man esitettiin kaikkiaan 1 375 kertaa. Myös musikaalin soundtrack oli suuri menestys. The Music Manista on tehty elokuvasovitukset vuosina 1962 ja 2003.
Monomahin kruunu
thumb|Monomahin kruunu Monomahin kruunu oli Venäjän ruhtinaiden ja tsaarien kruunu. Se on tehty kahdeksesta kultaisesta laatasta, joita koristavat filigraanit, helmet ja jalokivet. Kruunulla on turkisreunus.
Monomahin kruunu mainitaan ensimmäisen kerran vuodelta 1328 peräisin olevassa Iivana Kalitan testamentissa. Siitä tuli Moskovan ruhtinaiden omaisuutta, ja se annettiin eteenpäin isältä vanhimmalle pojalle. Kruunu on tehty todennäköisesti 1200-luvun lopulla tai 1300-luvun alussa, mutta 1400-lukulaisen legendan mukaan Kiovan Rusin suuriruhtinas Vladimir Monomah olisi saanut 1100-luvulla kruunun Bysantin keisarilta Konstantinos IX:ltä ja kypäränmallinen osa olisi lahja mongoliruhtinaalta, johon Eremitaasin taidemuseon johtavan tutkija M. G. Kramarovskin mukaan viittaa sen Kultaisen ordan alueelle tyypillinen filigraanikoristelu.
Monomahin kruunua käytettiin vuodesta 1547 Iivana Julmasta lähtien noin 140 vuoden ajan tsaarien kruunaamiseen. Viimeinen tsaari, joka kruunattiin Monomahin kruunulla, oli Iivana V vuonna 1682. Uuden tsaarin kruunajaisrituaali muuttui tämän jälkeen, ja kruunun sijaan tsaarin sittemmin keisari sai diadeemin. Monomahin kruunu tuotiin esille tyynyllä osoittamaan kuninkaallista asemaa.
Monomahin kruunu on nykyään näytteillä Moskovassa Kremlin asehuoneessa.
Feliciano González Ascanio
Feliciano González Ascanio (20. maaliskuuta 1921 Guatire – 13. joulukuuta 1986) oli venezuelalainen roomalaiskatolinen piispa. Hänet vihittiin papiksi 24. lokakuuta 1943 ja nimitettiin Maracayn hiippakunnan johtoon 31. heinäkuuta 1962. Piispaksi vihkiminen seurasi 2. syyskuuta. Pääkonsekraattorina toimi José Humberto Quintero Parra, jota avustivat José Alí Lebrún Moratinos ja Luis Eduardo Henríquez Jiménez.
González Ascanio osallistui Vatikaanin toiseen kirkolliskokoukseen. Hän kuoli 65-vuotiaana virassa.
Kivisaari (täsmennyssivu)
Kivisaari voi tarkoittaa seuraavia asioita:
Sukunimi
__DISAMBIG__
Tarcisius Gervazio Ziyaye
Tarcisius Gervazio Ziyaye (19. toukokuuta 1949 – 14. joulukuuta 2020) oli malawilainen roomalaiskatolinen arkkipiispa. Hänet vihittiin papiksi 14. elokuuta 1977 ja nimitettiin Dedzan hiippakunnan vihkipiispaksi sekä Maconin titulaaripiispaksi 26. marraskuuta 1991. Piispaksi vihkiminen seurasi 23. toukokuuta 1992. Pääkonsekraattorina toimi James Chiona, jota avustivat Matthias A. Chimole ja Gervazio Moses Chisendera.
Antsiranana
Antsiranana ([antsʲˈraŋanə̥], vuoteen 1977 saakka Diego Suarez ) on kaupunki Madagaskarissa. Se sijaitsee saaren pohjoiskärjessä samannimisen lahden rannalla. Kaupunki on Dianan alueen keskus. Asukkaita on 88 100 (vuonna 2010).
Tarcisius Gervazio Ziyaye
Ziyaye sai 4. toukokuuta 1993 nimityksen Lilongwen koadjuuttoripiispaksi, ja 11. marraskuuta 1994 hänestä tuli sen piispa. 23. tammikuuta 2001 hänet nimitettiin Blantyren ja 3. heinäkuuta 2013 Lilongwen arkkipiispaksi.
Antsiranana
Kaupungin entinen nimi perustuu portugalilaiseen merenkävijään Diego Suareziin, joka teki seudulle ryöstöretken vuonna 1543. Vuonna 1885 sinne perustettiin ranskalainen sotilastukikohta. Britit valtasivat kaupungin toisessa maailmansodassa vuonna 1942.
Antsiranana on tärkeä satamakaupunki. Se on maatalousalueen keskus, jossa toimii laivanrakennus-, tekstiili- ja elintarviketeollisuutta. Alueen kanta-asukkaat ovat antankaranoja, mutta kaupungissa asuu myös arabeja, kreoleja, intialaisia, kiinalaisia ja komorilaisia. Antsirananasta on päivittäinen lentoyhteys Antananarivoon ja säännöllisiä lentoja Sambavaan, Toamasinaan ja Mahajangaan.
Jääpallon Ruotsin 1.divisioonan kausi 1954
Jääpallon Ruotsin Division I:n kausi 1954 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1954 Ruotsin jääpallomestaruudesta.
Lohkovoittajiksi selviytyivät Västanfors IF ja Örebro SK. Tukholmassa pelattiin 14. helmikuuta ensimmäinen loppuottelu, joka päättyi tasan 1-1. Sen vuoksi pelattiin toinen loppuottelu Eskilstunassa 7. maaliskuuta, jossa Västanfors IF voitti maalein 2-1.
Loppuottelu
14.2.1953 Tukholma 24 089 katsojaa 7.3.1953 Eskilstuna 18 000 katsojaa
Borja González
Borja González Tomás, tunnetaan nimellä Borja Bastón (s. 25. elokuuta 1992 Madrid, Espanja) on espanjalainen jalkapalloilija, pelipaikaltaan hyökkääjä. Hän edustaa Segunda Divisiónissa pelaavaa Real Oviedoa. Hän on pelannut kotimaansa lisäksi Englannin sarjoissa.
Borja Bastón aloitti pääsarjauransa Atlético Madridissa toukokuussa 2010. Hän pelasi seurassa kuuden kauden aikana vain yhden Primera Divisiónin ottelun. Hän olikin lainalla viidessä espanjalaisseurassa. Kesällä 2016 hän siirtyi Englannin Valioliigassa pelanneeseen Swansea Cityyn 18 miljoonan euron siirtosummalla. Kolmen ja puolen vuoden aikana hän pelasi myös lainasopimuksilla Málagassa ja Alavésissa. Tammikuussa 2020 hän siirtyi Aston Villaan, jossa hän pelasi puoli vuotta.
William Chatterton Dix
pienoiskuva|William Chatterton Dix William Chatterton Dix (14. kesäkuuta 1837 Bristol, Englanti – 9. syyskuuta 1896 Cheddar) oli englantilainen virsirunoilija ja säveltäjä.
Elämänvaiheet ja työ
Dix oli bristolilaisen kirurgin poika. Hänen isänsä oli kirjoittanut runoilija Thomas Cattertonin elämäkerran ja antoi pojalleen toisen etunimen tämän mukaan. William opiskeli Bristolin Grammar Schoolissa kaupallisia aineita ja hänestä tuli glasgow'laisen merenkulkuvakuutusyhtiön johtaja.
Hänet tunnetaan kuitenkin ennen muuta virsirunoilijana ja hänen virsiään on käännetty eri kielille. Hän julkaisi useita laulukirjoja kuten Hymns of Love and Joy (1861), Altar Songs, Verses on the Holy Eucharist (1867) ja Vision of All Saints. Hän on kirjoittanut noin 40 virttä. Useita hänen kirjoittamiaan lauluja oli 1861 ilmestyneessä Hymns Ancient & Modern -kirjan ensimmäisessä laitoksessa. Hänen omien laulujen ohella kirjoissa oli myös hänen tekemiään käännöksiä. Monet hänen kirjoittamansa laulut ovat nykyään tunnettuja ns. caroleina, joulu- ja pääsiäisajan lauluja.
Tunnetuimpia Dixin kirjoittamia lauluja on ”Alleluya, sing to Jesus” vuodelta 1866. Se julkaistiin Dixin kirjassa Altar song 1867 otsikolla ”Redemption by the Precious Blood”. Virsi on englanninkielisissä kirjoissa ehtoollisvirsi. Dix lukeutui anglikaanisen kirkon korkeakirkolliseen haaraan ja kirjoitti virren, koska hänen mielestään Englannin kirkko tarvitsi uusia ehtoollivirsiä. Suomeksi se käännetty alkusanoin ”Halleluja, Kiitos Herran”.
Dixin virsiä suomenkielisissä virsi- ja laulukirjoissa
"Halleluja, kiitos Herran" (Suom. Matti Kolehmainen ja Anna-Maija Raittila 1983)
"Oi, miksi onnea silmissänsä"
Susanna Juhanintytär
Susanna Juhanintytär (23. joulukuuta 1747 Jalasjärvi – 9. huhtikuuta 1809 Ilmajoki) oli suomalainen karjakko.